Мүслім Мұхаммедұлы Магомаев

Мүслім Мұхаммедұлы Магомаев (, ; 17 тамыз 1942 жыл, Баку – 25 қазан 2008 жыл, Мәскеу) — кеңестік, әзербайжандық және ресейлік опера және эстрада әншісі, КСРО халық әртісі (1973).

 Өмірбаяны 
нобай|солға|Ресей президенті Владимир Путиннен марапат алған Магомаев, 2002 жыл

Магомаев 1942 жылғы 17 тамызда Баку қаласында дүниеге келген.

Әкесі Мұхаммед Мүслімұлы Магомаев театрда суретші болып жұмыс істеген, Екінші дүниежүзілік соғысқа қатысқан, 1945 жылғы мамырда, Жеңіс күніне 2 күн қалғанда қаза тапқан.

Анасы Айшет Магомаева (тұрмысқа шыққаннан дейін — Кинжалова) — драматикалық театрының әртісі. Атасы — Мүслім Магомаев, атақты әзербайжан сазгері, Әзербайжан филармониясы оның құрметіне аталған. Әжесі Бәйдігүл — татар еді.

Магомаев Баку консерваториясының музыкалық мектебінде оқыған. 1968 жылы Әзербайжан консерваториясын бітірген.

1962 жылы Кремльдегі Съез сарайында әзербайжан өнер фестивалінің соңғы күнінде концертке қатысып, бүкіл Кеңес Одағына әйгілі болып кетті. 1963 жылғы 10 қарашада Чайковский атындағы концерт залында Магомаевтың алғашқы концерты өтті.

Әзербайжан опера және балет театрының опера әншісі болып жұмыс істеді. Сонымен қатар бүкіл Кеңес Одағын аралып эстрадада ән айтқушы еді.

1969 жылы Сопоттағы фестивалінде 1-жүлдесін алады, ал Канныда «Алтын күйтабағын» алады.

1973 жылы КСРО халық әртісі деген атағының иесі болды.

«Низами», «Поёт Муслим Магомаев» және «Москва в нотах» деген фильмдерінде түсті. 20-дан астам әндерін авторы, филмдерге музыкасын жазған.

Әйелі — Тамара Ильинична Синявская, әнші, КСРО халық әртісі. Бірінші әйелінен Марина деген қызы бар.

1997 жылы оның құрметіне (4980 Magomaev) деп Күн жүйесінің астероидтарының бірі аталған еді, бұл астероид 1974 SP1 коды ретінде белгілі.

Соңғы жылдарын Мәскеуде өткізді. 2008 жылғы 25 қазанда қайтыс болды.

 Дереккөздер 

Санат:Әзербайжан КСР-інің халық әртістері